b'\n_START_ARTICLE_\nFrederic al Danemarcei\n_START_SECTION_\nEduca\xc8\x9bie \xc8\x99i stagiul militar\n_START_PARAGRAPH_\nLa 14 ianuarie 1972 dup\xc4\x83 ce mama sa a urcat pe tronul danez ca regina Margareta a II-a, Frederik a devenit Prin\xc8\x9b mo\xc8\x99tenitor al Danemarcei.  _NEWLINE_Frederik a urmat \xc8\x99coala elementar\xc4\x83 \xc3\xaen perioada 1974-1981. \xc3\x8entre anii 1974-1976 ca elev particular la Palatul Amalienborg iar din clasa a III-a la \xc8\x99coala Krebs\xe2\x80\x99 Skole. \xc3\x8en perioada 1982-1983 a fost elev internist la la \xc3\x89cole des Roches din Normandia, Fran\xc8\x9ba. \xc3\x8en 1986 Frederik a absolvit liceul \xc3\x98regaard Gymnasium._NEWLINE_A studiat \xc8\x99tiin\xc8\x9bele politice la Harvard \xc3\xaentre 1992-1993 sub numele de Frederik Henriksen, iar \xc3\xaen februarie 1995 a absolvit \xc8\x98tiin\xc8\x9bele Politice la Universitatea din \xc3\x85rhus, Danemarca. Prin\xc8\x9bul Mo\xc8\x99tenitor a servit la Misiunea Danez\xc4\x83 ONU \xc3\xaen New York \xc3\xaen 1994 \xc8\x99i a fost Prim Secretar al Ambasadei Danemarcei la Paris din octombrie 1998 p\xc3\xa2n\xc4\x83 \xc3\xaen octombrie 1999._NEWLINE_Frederik \xc8\x99i-a \xc3\xaenceput educa\xc8\x9bia militar\xc4\x83 \xc3\xaen 1986 ca recrut \xc3\xaen Regimentul G\xc4\x83rzii Reginei. La \xc3\xaenceput a fost locotenent apoi \xc3\xaen 1988 a devenit comandant de pluton \xc3\xaen Regimentul Regal Danez de Husari. A f\xc4\x83cut ample studii militare \xc8\x99i formare profesional\xc4\x83 \xc3\xaen toate cele trei servicii militare; a participat la antrenamentele navale subacvatice ale For\xc8\x9belor Speciale Subacvatice din Marina Regal\xc4\x83 Danez\xc4\x83._NEWLINE_\xc3\x8en 1997, Prin\xc8\x9bul Mo\xc8\x99tenitor a fost numit c\xc4\x83pitan \xc3\xaen rezerv\xc4\x83 al armatei \xc8\x99i \xc3\xaen 2000 c\xc4\x83pitan \xc3\xaen rezerv\xc4\x83 al avia\xc8\x9biei. \xc3\x8en perioada 2001-2002 Prin\xc8\x9bul Frederik a \xc3\xaencheiat etapa a II-a de antrenamente pentru lideri la Colegiul Regal Danez pentru Ap\xc4\x83rare. _NEWLINE_\xc3\x8en 2002, Frederik a fost numit maior \xc3\xaen rezerv\xc4\x83 al armatei \xc8\x99i avia\xc8\x9biei \xc8\x99i comandant al marinei. \xc3\x8en aprilie 2004 a fost numit_NEWLINE_comandant cu grad de senior \xc3\xaen marin\xc4\x83, locotenent colonel \xc3\xaen armat\xc4\x83 \xc8\x99i locotenent colonel \xc3\xaen avia\xc8\x9bie.\n_START_SECTION_\nC\xc4\x83s\xc4\x83torie \xc8\x99i copii\n_START_PARAGRAPH_\nPe data de 14 mai 2004, ASR Prin\xc8\x9bul Mo\xc8\x99tenitor s-a c\xc4\x83s\xc4\x83torit cu Mary Elizabeth Donaldson, care \xc3\xaen urma c\xc4\x83s\xc4\x83toriei a devenit ASR Prin\xc8\x9besa Mo\xc8\x99tenitoare Mary Elizabeth a Danemarcei. Ceremonia nun\xc8\x9bii a avut loc la Catedrala din Copenhaga \xc8\x99i festivit\xc4\x83\xc8\x9bile de nunt\xc4\x83 s-au desf\xc4\x83\xc8\x99urat la Castelul Fredensborg.   _NEWLINE_La 25 aprilie 2005 curtea regal\xc4\x83 danez\xc4\x83 a anun\xc8\x9bat c\xc4\x83 Prin\xc8\x9besa Mary este \xc3\xaens\xc4\x83rcinat\xc4\x83 cu primul copil al cuplului iar la 15 octombrie 2005 ea l-a n\xc4\x83scut pe Prin\xc8\x9bul Christian al Danemarcei. La 21 aprilie 2007 s-a n\xc4\x83scut cel de-al doilea copil al prin\xc8\x9bilor mo\xc8\x99tenitori, Prin\xc8\x9besa Isabella, prima prin\xc8\x9bes\xc4\x83 danez\xc4\x83 n\xc4\x83scut\xc4\x83 din 1946._NEWLINE_La 6 august 2010 s-a anun\xc8\x9bat c\xc4\x83 Prin\xc8\x9besa Mary a Danemarcei este \xc3\xaens\xc4\x83rcinat\xc4\x83 cu gemeni. La 8 ianuarie 2010, Prin\xc8\x9besa Mo\xc8\x99tenitoare l-a n\xc4\x83scut pe Prin\xc8\x9bul Vincent la ora ocal\xc4\x83 10:30 (greutate 2,674 kg, lungime 47 cm) \xc8\x99i pe Prin\xc8\x9besa Josephine la ora 10:56 (greutate 2,554 kg, lungime 46 cm).'